**HANKEDOKUMENDID**

|  |  |
| --- | --- |
| Hankija | Warmeston OÜ |
| Hankelepingu objekt | Asjad |
| Hanke nimetus | Puidu hakke ja saepuru mehhaanilise kuivatite ost |

Lugupeetud pakkuja!

Käesolevaga kutsume Teid esitama pakkumust Warmeston OÜ’le kahe uue puidu mehhaanilise kuivati soetamiseks. Palume esitada pakkumus, mis vastab käesolevates hankedokumentides kirjeldatud tingimustele. Warmeston OÜ korraldab käesoleva hanke elektrooniliselt avaldades hanke teate Warmeston OÜ kodulehel (www.warmeston.ee). Warmeston OÜ ei ole hankija riigihangete seaduse (RHS) § 5 ja § 6 mõttes. Sellegipoolest kohalduvad käesolevale hankele riigihanke korraldamise üldpõhimõtted (RHS § 3) ja lihthanke korraldamise reeglid (RHS § 125).

**ÜLDINE TEAVE**

**Hanke nimetus**: Puidu hakke ja saepuru mehhaanilise kuivatite ost.

**Hankija:** Warmeston OÜ, asukoht Magasini 3-4, Tartu linn, Tartu maakond, 51005, Eesti.

**Hanke eest vastutav isik**: Viljo Aros, kvaliteedijuht e-post viljo.aros@warmeston.ee

**Rahastamispartner:** Projekti rahastamiseks osalise toetuse saamiseks on esitatud taotlus SA-le Keskkonnainvesteeringute Keskus.

**Liisinguvõimalus:** Hankija võib kasutada liisinguettevõtte teenuseid puidu mehhaanilise kuivatite hankimise (kaas)rahastamiseks.

**1. HANKE ESE JA TEHNILINE KIRJELDUS**

* 1. Käesoleva hanke eesmärk on soetada kaks uut identset puidu mehhaanilist kuivatit, mis kuivatavad mehaaniliselt kuuse (Picea abies), männi (Pinus sylvestris), lepa (Alnus glutinosa ja Alnus incana (L.) Moench) ja/või haava (Populus tremula) töötlemisel tekkinud saepuru ja haket (edaspidi ainsuses **puidu mehhaaniline kuivati** ja **mitmuses puidu mehhaanilised kuivatid**).

Märkus: Kõik viited, sätted, nõuded või spetsifikatsioonid, mis on hankedokumentides esitatud ühe puidu mehhaanilise kuivati kohta, kehtivad mõlema puidu mehhaanilise kuivati kohta, kui ei ole sätestatud teisiti.

* 1. Soetatud puidu mehhaanilised kuivatid tarnitakse hankija tootmisterritooriumile, mille auskoht on Kilksama küla, Tori vald, 85003 Eesti.
	2. Pakkujate puidu mehhaanilise kuivatite pakkumus peab sisaldama kõiki vajalikke kasutusjuhendeid ning tagama kuivatite pakendamise, laadimise ja transpordi eelnimetatud paigaldamiskohta, koos täieliku valmiduse testimise ja operaatorite väljaõpetamisega.
	3. Hanke detailne tehniline kirjeldus on toodud hankedokumentide **Lisas 1**.
	4. Hankelepingu põhitingimused on toodud hankedokumentide **Lisas 5**.
	5. Kõik tehnilises kirjelduses toodud tehnilised nõuded on hanke esemele kehtivad miinimumnõuded – tehnilised näitajad, kvaliteet, välimus ja kasutamismugavus ja hooldus, mis on tehnilises kirjelduses toodud nõuetega samaväärne või parem, käsitletakse nõuetele vastavana.

Iga viidet, mida hankija on teinud hankedokumentides ja selle lisades kindlale ostuallikale, protsessile, sertifikaadile, kaubamärgile, patendile, tüübile, päritolule ja tootmisviisile, palume lugeda täiendatuks märkega „või sellega samaväärne“.

* 1. Hankedokument ja selle lisad on koostatud inglise ja eesti keeles. Kui kahe versiooni vahel on vastuolusid, siis prevaleerib ingliskeelne dokument.
1. **HANKE TÄHTPÄEV**
	1. Hankel registreerimiseks tuleb saata hankijale saata e-kiri (viljo.aros@warmeston.ee), mille pealkirjaks on “Mechanical wood dewatering units“ koos pakkuja andmetega: nimi, registrikood, aadress, kontaktisik, telefon, e-mail.
	2. Pakkumuste esitamise tähtaeg on **sätestatud hanketeates.**
	3. Hankelepingu täitmise tähtajad , s.o päev, millal Puidu Mehhaanilise Kuivati peab olema tarnitud hankija tootmisterritooriumile, on järgmised
		1. Esimene Puidu Mehhaanilise Kuivati: hiljemalt 31.10.2018.
		2. Hankija kinnitab teise Puidu Mehhaanilise Kuivati tellimuse hiljemalt kuue kuu jooksul alates hetkest, mil hankelepingu pooled allkirjastavad esimese puidu mehhanilise kuivati vastuvõtmise sertifikaadi või alates hetkest, mil esimene puidu mehhaaniline kuivati loetakse hankelepingu alusel vastuvõetuks. Teise Puidu Mehhaanilise Kuivati tarnetähtaja lepivad pooled kokku peale Hankija tellimuse kinnitust, kuid tarne peab toimuma hiljemalt 1.05.2019.

Hankija võib loobuda teise Puidu Mehhaanilise Kuivati tellimuse kinnitamisest juhul, kui esimene Puidu Mehhaanilise Kuivati ei vasta LISAS 1 esitatud tehnilistele nõutele.

1. **NÕUDED PAKKUJATELE JA DOKUMENDID, MIS TÕENDAVAD SELLISTELE NÕUETELE VASTAVUST**
	1. Viimase kahe majandusaasta jooksul peab pakkuja olema müünud, rentinud või andnud tööstuskasutusse pidades kinni sõlmitud lepingutest ning heast tavast vähemalt ühe puidu mehhaanilise kuivati (Referentsseade), mis vastab järgmistele tingimustele:

|  |  |
| --- | --- |
| Kommertskasutus  | Min 1000 töötundi |
| Tootlikkus(puistekuupmeetrit tunnis) | Min 15 pm3/h |
| Materjali algniiskus määratud vastavalt ISO 18134-1:2015 standardile | Min 50 w% |
| Materjali väljundniiskus määratud vastavalt ISO 18134-1:2015 standardile | Max 40 w% |

* 1. Warmeston OÜ esindajatel peab olema vajadusel võimalik tutvuda vähemalt ühe Referentsseadmega kohapeal.
	2. Pakkujatel tuleb esitada andmed Referentsseadmete kohta vastavalt **Lisas 3** toodud vormile.
	3. Pakkuja peab olema pakkumuses toodud Puidu Mehhaaniliste Kuivatite tootja.
1. **PAKKUMUSE ETTEVALMISTAMISE JUHEND**
	1. Pakkumused esitatakse elektroonselt aadressile viljo.aros@warmeston.ee.
	2. Pakkumuste koostamisel ja ettevalmistamisel peavad pakkujad järgima järgmist ülesehitust:
		1. tiitelleht, mis sisaldab andmeid pakkuja kohta (nimi, registrikood, aadress, kontaktisik, telefon, e-mail) ja märget “Mechanical wood dewatering units”;
		2. kinnitus vastavalt **Lisas 2** toodud vormile, millega kinnitatakse, et puuduvad pakkujat pakkumusmenetlusest välistavad alused;
		3. tõend pakkuja maksuvõlgade puudumise kohta;
		4. andmed Referentsseadmete ja lepingupartnerite kohta vastavalt **Lisas 3** toodud vormile;
		5. pakkumuse maksumus vastavalt **Lisas 4** toodud vormile;
		6. pakkuja kinnitused vastavalt **Lisas 6** toodud vormile;
		7. pakkumuses toodud puidu mehhaanilise kuivatite tehniline kirjeldus;
		8. pakkuja kinnitus kehtiva tootjapoolse garantii olemasolu kohta ning dokument, mis kinnitab allakirjutanud isiku allkirja õigsust.
	3. Pakkumused peavad olema jõus vähemalt 90 päeva alates pakkumuste esitamise tähtpäevast vastavalt ülaltoodud punktile 2.2.
	4. Pakkumused peavad olema koostatud eesti või inglise keeles.
	5. Pakkumuse maksumus koostatakse vastavalt **Lisas 4** toodud vormile ning sisaldab hinnapakkumust eurodes.
	6. Pakkujad kinnitavad pakkumuse esitamisega, et on teadlikud, et hankija ei hüvita pakkumuste ettevalmistamise ja esitamisega seotud mis tahes kulusid.
2. **HANKEDOKUMENTIDE NING SELGITUSTE SAAMISE KORD**
	1. Hankedokumente, selgitusi ja/või täiendavat teavet võib e-kirja teel nõuda mitte hiljem kui kolm tööpäeva enne pakkumuste esitamise tähtpäeva vastavalt ülaltoodud punktile 2.2 kirjutades aadressile viljo.aros@warmeston.ee.
	2. Hankija vastused koos saadud küsimustega edastatakse e-kirja teel kolme tööpäeva jooksul vastava küsimuse saamisest arvates üheaegselt kõigile vastavas hankes pakkujatena registreeritud isikutele.
	3. Hankija võib nõuda pakkujalt kohaseid selgitusi, kui hankija leiab, et pakkumuse maksumus on vastava hankelepingu eeldatava maksumusega võrreldes põhjendamatult madal. Nõue ja vastavad selgitused esitatakse kirjalikult. Pakkuja on kohustatud nõutud vastuse (selgitused) esitama kolme tööpäeva jooksul alates vastava nõude kättesaamisest.
3. **AVAMINE, PAKKUMUSTE VASTAVAKS TUNNISTAMINE JA PAKKUMUSTE HINDAMINE**
	1. Pakkumuste avamise protokoll edastatakse kõikidele registreerunud pakkujatele e-kirja teel. Protokolli lisatakse pakkujate nimed registrikoodid ja pakkumuste maksumused.
	2. Hankijal on õigus pidada mis tahes ajal menetluse kestel läbirääkimisi kahe parima pakkujaga tehniliste tingimuste, garantii tingimuste, maksetingimuste, tarnetingimuste, ja/või hanke hinna osas, kui need on vajalikud hanke eesmärkide saavutamiseks, pidades seejuures kinni riigihanke korraldamise üldpõhimõtetest. Kõiki pakkujaid teavitatakse sellistest menetluse ajal toimuvatest läbirääkimistest.
	3. Hankija ei kvalifitseeri pakkujat või lükkab pakkumuse tagasi, kui pakkuja või pakkumus ei vasta pakkujale või pakkumusele hankedokumentides või selle lisades esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.
	4. Hankijal on õigus põhjendamatult madala maksumusega pakkumused tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal; või kui pakkuja ei ole nõutud selgitust tähtajaks esitanud.
	5. Hankijal on õigus kõik pakkumused tagasi lükata järgmistel juhtudel:
		1. kõigi pakkumuste või kõigi vastavaks tunnistatud pakkumuste maksumused ületavad hankelepingu eeldatavat maksumust;
		2. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
		3. on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või taksitava asjaolu või selle tagajärje ületaks.
	6. Pakkumuse hindamine toimub pakkuja poolt esitatud pakkumuse alusel ning hankija poolt läbiviidava vastava kontrolli kaudu.
	7. Hankija hindab pakkujate poolt esitatud pakkumusi, mis vastavad hanke tingimuste miinimumnõuetele.
	8. Eduka pakkumuse valimise aluseks on selle tehnoloogiline usaldusväärsus ja hind. Pakkumusi hinnatakse järgnevalt:

Hindamiskriteeriumid annavad punkte vahemikus 0 – 100, mis seejärel teisendatakse ümber vastavaks protsendiks (vt alt kriteeriumite valemeid).

|  |  |
| --- | --- |
| **Kriteerium** | **Osakaal** |
| 1) **Tehnoloogia usaldusväärsus**  | 30% |
| 2) **Kuivatite hind (€);** vastavalt Lisale 4 „Pakkumuse maksumus“ rida 1 | 50% |
| 3)**16 000 töötunni jaoks vajalike kulu- ja varuosade hind (€;)**vastavalt Lisale 4 „Pakkumuse maksumus“ rida 2 | 20% |
| Kogu osakaal | 100% |

Kriteeriumites toodut rakendatakse järgnevalt:

1. **Tehnoloogia usaldusväärsus**

Punktid antakse vastavalt pakutud lahenduse usaldusväärsusele skaalal 0-100, kus

* 100 punkti vastab pakkumisel, millel on 3 või rohkem tööstuskasutuses olevat Referentsseadet, kõik Referentsseadmed on töös ja nendega on võimalik kohapeal tutvuda, Referentsseadmel on üle 8000 töötunni, Referentsseadme opereerimisaegsed tehnilised näitajad (sh töötunnid, tootlikkus, saadavasus, materjali sisendniiskus, materjali väljundniiskus, elektritarve jmt) on dokumenteeritud ja vastavad dokumendid on kättesaadavad või teised sarnased asjaolud, mis tõendavad veenvalt, et pakutud tehnoloogia on ennast kommertskasutuses õigustanud ja pakkumuses esitatud tehnilised näitajad on tööstuskasutuses saavutatavad.
* 0 punkti vastab pakkumisele, millel on 1 Referentseade, kuid Referentsseade ei ole töös, seadme töö ei ole dokumenteeritud, seadme tööstuskasutaja ei kinnita Referentsseadme kasutamist või Referentsseadme tehnilisi näitajaid ning Referentsseadmega tutvumisel tekkisid põhjendatud kahtlused pakkumuses esitatud tehniliste näitajate saavutatavuse osas.
1. **Puidu mehhaanilise kuivati hind**

$$Punktid= \frac{Odavaima pakkumuse hind}{Konkreetse kvalifitseerunud pakkumuse hind } ×100$$

1. **Madalaim kulu- ja varuosade hind**

$$Punktid= \frac{Madalaim kulu- ja varuosade hind}{Konkreetse kvalifitseerunud pakkumuse kulu- ja varuosade hind} ×100$$

Ülaltoodud kolme kriteeriumi alusel kõige kõrgemad punktid saanud pakkuja pakkumus tunnistaks edukaks. Hankija teavitab kõiki pakkujaid hankemenetluses tehtud otsusest e-maili teel kolme tööpäeva jooksul vastavast otsusest.

**LISAD**

Lisa 1. Tehniline kirjeldus

Lisa 2.  Pakkuja kinnitusvorm, millega kinnitatakse, et puuduvad pakkujat pakkumusmenetlusest välistavad alused

Lisa 3. Andmed pakkuja Referentsseadmete ja lepingupartnerite kohta viimase kahe aasta jooksul

Lisa 4. Pakkumuse maksumus

Lisa 5. Hankelepingu põhitingimused

Lisa 6. Pakkuja kinnitused

**LISA 1 – TEHNILINE KIRJELDUS**

**Üldine teave**

Käesoleva hanke eesmärk on soetada kaks identset puidu mehhaanilist kuivatit, mis kuivatavad mehaaniliselt kuuse (Picea abies), männi (Pinus sylvestris), lepa (Alnus glutinosa ja Alnus incana (L.) Moench) ja/või haava (Populus tremula) töötlemisel tekkinud puistematerjale (saepuru ja hake), mille fraktsiooni on kuni 45 mm (klass P45) ning algniiskus, mis on määratud vastavalt standardile ISO 18134-1:2015 (märjal baasil), on kuni 60 massiprotsenti. Puidu mehhaanilist kuivatit läbinud tooraine niiskussisaldus, mis on määratud vastavalt standardile ISO 18134-1:2015 (märjal baasil), peab olema alati alla 40 massiprotsendi või vähemalt 16% madalam kui sisendmaterjalis.

Puidu mehaanilise kuivatite saadavus peab olema 8000 töötundi aastas ning mõlema kuivati tootlikkus peab olema igal hetkel vähemalt 40 pm3/h. Puidu mehaanilise kuivatite energiatarve peab olema alla 3 kWh/pm3. Puidu mehhaanilised kuivatid peavad olema Eesti kliimas kasutatavad aastaringselt

**Kuivatusseadmeid, mille puidu kuivatamise protsess põhineb vee aurustamisel ei kvalifitseerita.**

Hankija soetab kaks täisautomaatset, identset ja uut puidu mehhaanilist kuivatit, millel peab olema automaatne ühilduv juhtimiskeskus.

Mõlema puidu mehhaanilise kuivati eeldatav tööiga on vähemalt 10 aastat, väljaarvatud kulu- ja varuosad, mille osas ei pea eelnimetatud ulatuses garantiid andma. Mõlemad puidu mehhaanilised kuivatid peavad olema kogu ulatuses uued.

**Tarnemaht**

Hankelepingu tarnemaht sisaldab puidu mehhaanilise kuivatite detailset projekteerimist, kõikide puidu mehhaaniliste kuivatite tootmiseks vajalike materjalide hankimist, puidu mehhaaniliste kuivatite tootmist, pakendamist, transportimist ja lõplikku kohapealset seadistamist, valmiduse testimist ja hankija töötajate väljaõpetamist, samuti kasutusjuhendite koostamist ja üleandmist, piisaval ja nõutud hulgal kooskõlastatud kulu- ja varuosade komplektide üleandmist, ning kõikide muude pakkuja kohustuste täitmist, mis on vajalikud tagamaks hankijale komplektsed ja töökorras puidu mehhaanilised kuivatid.

Puidu mehhaanilised kuivatid tarnitakse kahes etapis hankija tootmisterritooriumile, mis asub järgneval aadressil: Kilksama küla, Tori vald, 85003 Eesti.

**Projekteerimisandmed**

1. **sisendmaterjal:** kuuse (Picea abies), männi (Pinus sylvestris), lepa (Alnus glutinosa ja Alnus incana (L.) Moench) ja/või haava (Populus tremula) töötlemisel tekkinud puistematerjalid, mille fraktsiooni on kuni 45mm (klass P45) ning algniiskus kuni 60 massiprotsenti, mis on määratud märjal baasil vastaval standardile ISO 18134-1:2015,
2. **väljund**: puidu mehaanilist kuivatit läbinud tooraine niiskussisaldus, mis on määratud märjal baasil vastavalt standardile ISO 18134-1:2015, peab olema alati alla 40 massiprotsendi või vähemalt 16% madalam sisendmaterjali niiskussisaldusest.
3. **saadavus**: vähemalt 8000 töötundi aastas.
4. **tootlikkus**: alati vähemalt 40 pm3/h mõlema puidu mehaanilise kuivati[[1]](#footnote-2) kohta.
5. **energiatarve**: alla 3 kWh/pm3 väljundi kohta,
6. Automaatne juhtimiskeskus.
7. puidu mehaanilisel kuivatil peab olema CE vastavussertifikaat.
8. puidu mehaaniline kuivati omab minimaalses ulatuses garantiid vastavalt alltoodule.

**Garantii**

Pakkumuses toodud puidu mehhaanilisel kuivatil peab olema vähemalt 12-kuuline tagasivõtmatu tootja garantii alates hetkest, mil hankelepingu pooled allkirjastavad vastuvõtmise sertifikaadi või alates hetkest, mil puidu mehhaanilise kuivati loetakse hankelepingu alusel vastuvõetuks. Juhul, kui vastuvõtmise sertifikaati pole allkirjastatud ning vastuvõtmist pole loetud toimunuks, siis lõppeb garantiiperiood pärast 15 kuu möödumist pakkumuses toodud vastava puidu mehhaanilise kuivati üleandmist ning üleandmise-kättesaamise akti allkirjastamist.

Garantii olemasolu kinnitamiseks esitavad pakkujad oma pakkumuses kirjaliku kinnituse garantii kohta, mille on allkirjastanud tootja esindaja (esindusõigus peab olema tõendatud).

Pakkujad võivad tagada ka eeltoodust pikema garantiiperioodi olemasolu.

Garantii peab katma puidu mehhaanilist kuivatite või nende osadega seotud juhtumid, mis leiavad aset garantiiperioodi jooksul. Parandused või asendused ning ka puudustega puidu mehhaanilise kuivatite ja nende osade transport peab olema garantiis tagatud.

**LISA 2 – PAKKUJA KINNITUSVORM, MILLEGA KINNITATAKSE, ET PUUDUVAD PAKKUJAT PAKKUMUSMENETLUSEST VÄLISTAVAD ALUSED**

|  |
| --- |
|  |

/Pakkuja nimi/

 Kuupäev: \_\_\_\_\_\_\_\_\_. \_\_\_\_, 20\_\_\_

1. Käesolevaga kinnitame, et ülaltoodud pakkuja osas puuduvad Eesti riigihangete seaduse § 95 lõikes 1 toodud hankemenetlusest kõrvaldamise alused.
2. Käesolevaga kinnitame, et ülaltoodud pakkuja on tutvunud kõikide hankija poolt seatud kohalduvate tingimustega ning nõustub nendega täies ulatuses.
3. Käesolevaga kinnitame, et kui ülaltoodud pakkuja ja hankija vahel sõlmitakse hankeleping, siis tagab ülaltoodud pakkuja hankelepingu täitmise pakkuja pakkumuses märgitud hinnaga vastavalt hankelepingus ja selle lisades toodud tingimustele.
4. Käesolevaga kinnitame, et ülaltoodud pakkuja aktsepteerib hankija õigust lükata kõik pakkumused hankedokumentides toodud tingimustel tagasi.
5. Käesolevaga kinnitame, et ülaltoodud pakkuja pakkumus kehtib 90 päeva alates pakkumuste esitamise tähtpäevast.

………………………………………

/Volitatud isiku nimi ja allkiri /

LISA 3 – ANDMED PAKKUJA REFERENTSSEADMETE JA LEPINGUPARTNERITE KOHTA VIIMASE KAHE AASTA JOOKSUL

|  |
| --- |
|  |

/Pakkuja nimi/

 Kuupäev: \_\_\_\_\_\_\_\_\_. \_\_\_\_, 20\_\_\_

Viimase kahe majandusaasta jooksul on pakkuja müünud, rentinud või andnud kasutusse, pidades kinni sõlmitud lepingutest ning heast tavast, puidu mehaanilise kuivati või kuivatid, mis vastavad vähemalt all olevatele tingimustele (Referentsseade):

|  |  |
| --- | --- |
| Töötunnid kommertskasutuses | Min 1000 töötundi |
| Tootlikkus | Min 15 pm3/h |
| Materjali algniiskus määratud vastavalt ISO 18134-1:2015 standardile | Min 50 w% |
| Materjali väljundniiskus määratud vastavalt ISO 18134-1:2015 standardile | max 40 w% või vähemalt 16% madalam sisendmaterjali niiskuse sisaldusest |

Pakkuja Referentsseadmed on müüdud, renditud või antud kasutusse järgmistele lepingupartneritele ning vastavad all olevatele tehnilistele tingimustele:

|  |  |  |  |  |
| --- | --- | --- | --- | --- |
|  | Referents- seade 1 | Referents- seade 2 | Referents- seade 3 | Referents- seade 4 |
| Koostööpartner (ettevõte) |  |  |  |  |
| Kontakt (e-mail/ telefon) |  |  |  |  |
| Kasutus- või testperiood  |  |  |  |  |
| Kuivati töötunnid (h) |  |  |  |  |
| Kuivati keskmine tootlikkus 24 h jooksul (pm3/h) |  |  |  |  |
| Sisendniiskus vastavalt standardile ISO 18134-1:2015 |  |  |  |  |
| Väljundniiskus vastavalt standardile ISO 18134-1:2015 |  |  |  |  |
| Kuivatiga on võimalik kohapeal tutvuda (Jah/Ei) |  |  |  |  |

………………………………………

/Volitatud isiku nimi ja allkiri/

LISA 4 – PAKKUMUSE MAKSUMUS

|  |
| --- |
|  |

/Pakkuja nimi/

 Kuupäev: \_\_\_\_\_\_\_\_\_. \_\_\_\_, 20\_\_\_

Ülaltoodud pakkuja pakkumuses toodud tehnilises kirjelduses viidatud puidu mehhaanilise kuivati ja seonduva töö maksumus on järgnev:

|  |  |  |  |
| --- | --- | --- | --- |
| **Artikli nimetus** | **Ühiku maksumus (eurodes, ilma KM-ta)** | **Kogus (ITM)** | **Kogumaksumus****(eurodes, ilma KM-ta)** |
| Puidu mehhaanilise kuivati(sh projekteerimine, kõikide tootmiseks vajalike materjalide hankimine, tootmine, pakendamine, transport, paigaldusjuhised, kohapealne ülevaatust ja seadistamine, käivitamine, vastuvõtukatsed, väljaõpe, kasutusjuhendid ja varu- ja kuluosade nimekiri).  |  | 2 |  |
| Puidu mehhaanilise kuivati kulu- ja varuosad kuivati käitamiseks 16 000 töötunni jooksul. |  | 2 |  |
| **KOKKU** |  |  |  |

………………………………………

/Volitatud isiku nimi ja allkiri/

**LISA 6 - PAKKUJA KINNITUSED**

|  |
| --- |
|  |

/Pakkuja nimi/

Kuupäev: \_\_\_\_\_\_\_\_\_. \_\_\_\_, 20\_\_\_

1. Kinnitame, et oleme tutvunud hankedokumendi ja selle lisadega.
2. Kinnitame, et nõustume ning järgime kõiki hankedokumentides sisalduvaid tingimusi ning esitama pakkumuse vastavalt kehtivatele tingimustele.
3. Kinnitame, et nõustume hankelepingu peamiste tingimustega, mis on sätestatud hankedokumenti Lisas 5.
4. Kinnitame, et meil on olemas vajalikud vahendid ja ressursid hankelepingu täitmiseks.
5. Nõustume hankelepingut täitma ning kohaselt tegelema kõikide võimalike probleemide ja vajakajäämistega tulenevalt kehtivatest standarditest, tingimustest ja kvaliteedinõuetest.
6. Kinnitame, et kogu pakkumuses esitatud informatsioon on korrektne ning meile siduv.
7. Kinnitame, et lisatud pakkumuse maksumuse kirjeldus (hankedokumendi Lisa 4) on täidetud nõuetekohaselt. Mõistame, et meie pakkumus võidakse lükata tagasi, kui esitatu ei vasta hankedokumendile.
8. Kinnitame, et meie pakkumus kehtib 90 päeva alates pakkumuste esitamise tähtpäevast.
9. Aktsepteerime hankija õigust lükata kõik pakkumused hankedokumentides toodud juhtudel tagasi.
10. Aktsepteerime hankija õigust viia hankemenetlus läbi osade kaupa või pidada mis tahes menetluse hetkel läbirääkimisi, kui see on vajalik hanke eesmärkide saavutamiseks.
11. Nõustume, et mis tahes dokumentide ja otsuste edastamine ja vastuvõtmine toimub käesolevas hankemenetluses elektrooniliselt.
12. Kinnitame, et meie pakkumuse koostanud isikud ei ole seotud hankedokumendi või selle lisade ettevalmistamisega, samuti ei ole me muul moodi seotud hankijaga viisil, mis annaks meile mis tahes informatsioonilise eelise teiste pakkujate ees.
13. Anname hankijale oma nõusoleku edastada meie pakkumine kolmandatele isikutele, kui seda nõuab finantseerija (sh. SA Keskkonnainvesteeringute Keskus, liisinguettevõte) või selline kohustus tuleneb rahastamise meetme tingimustest.
14. Anname hankijale oma nõusoleku pakkumuses meie poolt esitatud informatsiooni ja/või dokumentide õigsuse kontrollimiseks. Nõustume, et hankija võib sellise informatsiooni ja/või dokumendid saada kolmandatelt isikutelt ning et sellist informatsiooni ja/või dokumente võib kasutada hankemenetluses tehtavate otsuste tegemisel.

/Volitatud isiku nimi ja allkiri/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Märkus: Hangitav puidu mehaaniline kuivati võib koosneda ühest või mitmest puidu mehaanilise kuivatamise seadmest. [↑](#footnote-ref-2)